
3308.  Sprememba in dopolnitev pravilnika o dodeljevanju proračunskih sredstev za ohranjanje in razvoj kmetijstva v Občini Ig, stran 9005.
Na podlagi 36. člena Zakona o kmetijstvu (Uradni list RS, št. 54/00) in 6. in 7. člena Zakona o nadzoru državnih pomoči (Uradni list RS, št. 1/00, 30/01), 2. člena Uredbe o namenih in pogojih za dodeljevanje državnih pomoči ter določitvi pristojnih ministrstev za upravljanje posameznih shem državnih pomoči (Uradni list RS, št. 59/00) in 7. člena Statuta Občine Ig (Uradni list RS, št. 2/00, 68/01, 56/03) je Občinski svet občine Ig na 12. redni seji dne 10. 6. 2004 sprejel

S P R E M E M B O     I N     D O P O L N I T E V
    P R A V I L N I K A
    o dodeljevanju proračunskih sredstev za ohranjanje in razvoj kmetijstva v Občini Ig

1. člen

V Pravilniku o dodeljevanju proračunskih sredstev za ohranjanje in razvoj kmetijstva v Občini Ig (Uradni list RS, št. 100/03) se doda točko 8.8., ki se glasi

8.8. Zavarovalne premije

Namen ukrepa: Subvencioniranje zavarovalnih premij za zavarovanje plemenske živine, kultur in pridelkov pred nevarnostjo toče, požara, strele, spomladanske pozebe, viharja in poplave ter kmetijskih objektov pred požarnimi nevarnostmi.

Višina pomoči: Višina subvencije za zavarovanje živali:

– plemensko govedo – krava in breje telice do 6.000 SIT po glavi,

– plemenske kobile, žrebice in žrebci do 6.000 SIT po glavi,

– plemenske svinje in merjasci do 1.900 SIT po glavi,

– drobnice do 1.300 SIT po glavi.

Zavarovanje žit, industrijskih rastlin, vrtnin, krmnih rastlin, vinogradov, sadovnjakov in gozdnih ter ostalih kultur pred nevarnostjo toče, požara, strele, spomladanske pozebe, viharja in poplav je subvencija v višini do 50 % od obračunane zavarovalne premije z obračunanimi popusti in doplačili.

Za zavarovanje kmetijskih objektov subvencija znaša do 6.000 SIT po zavarovalnem kmetijskem objektu, vendar višina ne sme presegati več kot 50 % zavarovalne premije za zavarovanje kmetijskih objektov.

Pogoji za pridobitev sredstev: Izvajalec za zavarovanje plemenske živine, posevkov in plodov ter kmetijskih objektov sklenen z upravičenci ustrezno zavarovanje, občina pa subvencionira zavarovlno premijo pri zavarovanju na podlagi pogodbe med izvajalcem in občino.

2. člen

Pri ukrepu pod točko 8.7.1. Gozdne vlake se spremeni odstotek sofinanciranja ureditve gozdne vlake na 80 %.

3. člen

Te spremembe in dopolnitve odloka začnejo veljati naslednji dan po objavi v Uradnem listu RS.

Ig, dne 11. junija 2004.

Župan
    Občine Ig
    Janez Cimperman l. r

